ddrg/super_eurlex huggingface dataset:
1.

Členi 1, 2, 3, 4, 5 in 6 se nadomestijo z naslednjim: „Člen 1 1. Ta uredba določa podrobna pravila za uporabo uvoznih tarifnih kvot za proizvode z oznakami KN iz Priloge I, odprtih z Uredbo (ES) št. 2286/2002. 2. Če ta uredba ne določa drugače, se uporabljajo določbe Uredbe (ES) št. 1291/2000 (6) in Uredbe Komisije (ES) št. 1301/2006 (7). 3. Količina proizvodov, upravičena do režima iz odstavka 1, in stopnja znižanja carine sta določeni v Prilogi I. Člen 2 Količina, določena za vsako kvoto, se razporedi na dve polletji: — 50 % od 1. januarja do 30. junija, — 50 % od 1. julija do 31. decembra. Člen 3 1. Za uporabo člena 5 Uredbe (ES) št. 1301/2006 vlagatelj zahtevka za uvozno dovoljenje ob vložitvi prvega zahtevka za določeno obdobje tarifne kvote predloži dokazilo, da je v vsakem od dveh obdobij iz navedenega člena 5 uvozil ali izvozil najmanj 50 ton proizvodov iz Uredbe (EGS) št. 2777/75. 2. Zahtevek za dovoljenje se lahko nanaša na več proizvodov, zajetih pod različnimi oznakami KN. V takih primerih je treba vse oznake KN navesti v polje 16 in njihova poimenovanja v polje 15 zahtevka za dovoljenje in dovoljenja. Zahtevek za dovoljenje se mora nanašati na najmanj 10 ton in na največ 10 % količine, ki je na voljo v zadevnem polletju. Člen 4 1. V polje 8 zahtevka za dovoljenje in dovoljenja se vpiše država porekla, navedba ‚Da‘ pa se označi s križcem. 2. V polje 20 zahtevka za dovoljenje in dovoljenja se vpiše ena od navedb iz dela A Priloge II. 3. V polje 24 dovoljenja se vpiše ena od navedb iz dela B Priloge II. Člen 5 1. Zahtevek za dovoljenje se lahko vloži le prvih sedem dni v mesecu pred posameznim obdobjem iz člena 2. Za obdobje od 1. januarja do 30. junija 2007 pa se zahtevki za dovoljenja vložijo v prvih petnajstih dneh meseca januarja 2007. 2. Države članice najpozneje peti delovni dan po koncu obdobja za vložitev zahtevkov uradno obvestijo Komisijo o skupnih količinah, zahtevanih za vsako posamezno kvoto, izraženo v kilogramih. 3. Dovoljenja se izdajo, kakor hitro Komisija sprejme odločitev. 4. Države članice pred iztekom četrtega meseca, ki sledi vsakemu letnemu obdobju, sporočijo Komisiji količine, izražene v kilogramih, ki so bile za vsako kvoto v zadevnem obdobju dejansko dane v prosti promet v skladu s to uredbo. Člen 6 1. Uvozna dovoljenja veljajo 180 dni od dneva dejanske izdaje v skladu s členom 23(2) Uredbe (ES) št. 1291/2000. 2. Brez poseganja v člen 9(1) Uredbe (ES) št. 1291/2000 je prenos pravic, ki izhajajo iz potrdil, omejen na prevzemnike, ki izpolnjujejo pogoje upravičenosti iz člena 5 Uredbe (ES) št. 1301/2006 in člena 3(1) te uredbe.
(3)

Primerno je, da se določi odstopanja od Uredbe (ES) št. 1282/2006 in da so proizvodi, ki so v skladu s členom 3 Odločbe 2007/…/ES in so odobreni za prodajo v obdobju od 1. januarja do 31. decembra 2007, upravičeni do izvoznega nadomestila.
(3)

Da bi zagotovili, da se taka pomoč dodeljuje in financira pod enakimi pogoji, je treba določiti podrobna pravila za izračunavanje vrednosti proizvodnje, ki jo organizacije proizvajalcev dajo na trg, in upravnih stroškov takih organizacij. Take izračune je treba opraviti na podlagi dokazilnih knjigovodskih dokumentov. Ker je v nekaterih primerih take dokumente težko pridobiti, je treba predvideti pavšalno metodo izračunavanja.
(12)

Med zadevnim izdelkom in barijevim karbonatom, proizvedenim in prodajanim na domačih trgih v LRK in Združenih državah Amerike (ZDA) – slednje so bile v preiskavi zajete kot analogna država za vzpostavitev normalne vrednosti glede na uvoz iz LRK, niso bile ugotovljene nobene razlike. Barijev karbonat, proizveden v ZDA, ima dejansko enake osnovne fizikalne in kemijske značilnosti in uporabnosti v primerjavi s tistim, ki so ga iz LRK izvozili v Skupnost. Prav tako niso bile ugotovljene nobene razlike med zadevnim izdelkom in barijevim karbonatom, ki ga je proizvedla industrija Skupnosti ter je v prodaji na trgu Skupnosti. Oba imata enake fizikalne in kemijske lastnosti ter uporabnost. Barijev karbonat, proizveden in v prodaji na domačem trgu v LRK, barijev karbonat, proizveden in v prodaji na domačem trgu v analogni državi, kot tudi barijev karbonat, proizveden v Skupnosti in v prodaji na njenem trgu, imajo torej enake osnovne fizikalne in kemijske lastnosti in uporabnost. Preiskava je torej pokazala, da so si vsi tipi barijevega karbonata podobni v smislu člena 1(4) osnovne uredbe.
(1)

Mnoge jodirane soli, katerih dodatki sodijo v skupino elementov v sledovih, so odobrene z Direktivo Sveta 70/524/EGS (2), kakor je bila spremenjena z Direktivo Komisije 96/7/ES (3). Navedeni dodatki so priglašeni na podlagi člena 10 Uredbe (ES) št. 1831/2003 kot obstoječi proizvodi in je zanje treba opraviti preverjanja in postopke v skladu z navedeno določbo.
(6)

Uporaba encimskih pripravkov endo-1,3(4)-beta-glukanaze, ki ga proizvaja Aspergillus aculeatus (CBS 589.94), endo-1,4-beta-glukanaze, ki ga proizvaja Trichoderma longibrachiatum (CBS 592.94), alfa-amilaze, ki ga proizvaja Bacillus amyloliquefaciens (DSM 9553) in endo-1,4-beta-ksilanaze, ki ga proizvaja Trichoderma viride (NIBH FERM BP 4842), je z Uredbo Komisije št. (ES) 358/2005 (4) dovoljena za piščance za pitanje brez časovne omejitve, z Uredbo Komisije (ES) št. 2013/2001 (5) pa začasno za purane za pitanje. Predloženi so bili novi podatki v podporo zahtevku za razširitev dovoljenja za uporabo tega encimskega pripravka za kokoši nesnice. Evropska agencija za varno hrano (EFSA) je podala mnenje o uporabi tega pripravka, v katerem ugotavlja, da ne predstavlja tveganja za to dodatno živalsko kategorijo. Ocena kaže, da so pogoji, ki jih za izdajo dovoljenja za navedeni pripravek za navedeno uporabo določa člen 9e(1) Direktive 70/524/EGS, izpolnjeni. Zato je treba uporabo navedenega encimskega pripravka, kakor je določena v Prilogi II, dovoliti za obdobje štirih let.
SL Uradni list Evropske unije L 340/1

UREDBA SVETA (ES) št. 2114/2005

z dne 13. decembra 2005

o izvajanju Sporazuma v obliki izmenjave pisem med Evropsko skupnostjo in Republiko Korejo v skladu s členom XXIV(6) in členom XXVIII Splošnega sporazuma o carinah in trgovini (GATT) 1994

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 Pogodbe,

ob upoštevanju predloga Komisije,

ob upoštevanju naslednjega:

S Sklepom Sveta 2005/929/ES z dne 13. decembra 2005 o sklenitvi Sporazuma v obliki izmenjave pisem med Evropsko skupnostjo in Republiko Korejo v skladu s členom XXIV(6) in členom XXVIII GATT 1994 (1) je Svet v imenu Skupnosti odobril navedeni sporazum, da bi se zaključila pogajanja, začeta v skladu s členom XXIV(6) GATT 1994 –

SPREJEL NASLEDNJO UREDBO:

Člen 1

Za navedeno obdobje se uporabljajo stopnje dajatev, ki so prikazane v Prilogi k tej uredbi.

Člen 2

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 13. decembra 2005 Za Svet Predsednik J. GRANT

(1) Glej strano 61 tega Uradnega lista.
(2)

Sklep Sveta 2002/177/ES z dne 18. februarja 2002 o smernicah za politiko zaposlovanja v državah članicah za leto 2002 (2) navaja, da so s strani držav članic in Komisije potrebni posebni statistični podatki za razvoj ustrezne politike na področjih nesreč pri delu in z delom povezanih zdravstvenih problemov, položaja trga dela migrantov in njihovih potomcev ter vstopa mladih na trg dela. Navedena informacija se zato vključi v priložnostne module za leta 2007 do 2009.
(3)

Določbe Uredbe Sveta (EGS) št. 1674/72 z dne 2. avgusta 1972 o določitvi splošnih pravil za podeljevanje in financiranje pomoči za seme (5) so bile vključene v izvedbena pravila v poglavju 10 Uredbe Komisije (ES) št. 1973/2004 z dne 29. oktobra 2004 o določitvi podrobnih pravil za izvajanje Uredbe Sveta (ES) št. 1782/2003 v zvezi s shemami podpor iz naslova IV in IVa navedene uredbe glede uporabe zemljišč v prahi za proizvodnjo surovin (6). Zato bi bilo treba Uredbo (EGS) št. 1674/72 razveljaviti.
(3)

Člen 52 Uredbe (ES) št. 1623/2000 predvideva odstopanje od sistema destilacije za vina, dobljena iz grozdja, ki se istočasno uvršča med sorte vinske trte in med sorte za proizvodnjo vinskega žganja z označbo porekla za vinska leta 2001/2002 do 2004/2005. Dokler ne bo temeljitejše spremembe tega sistema pomoči v okviru načrtovane reforme skupne ureditve trga za vino, je treba to odstopanje podaljšati do konca vinskega leta 2006/2007.
(5)

Dovoliti je treba znižanje zneska potrdil o nadomestilu in sprostitev sorazmernega deleža ustrezne varščine, kadar izvozniki lahko zadovoljivo dokažejo pristojnemu nacionalnemu organu, da je na njihove zahtevke za nadomestila vplival začetek veljavnosti Sklepa Sveta št. 3/2005 o pridružitvi ES–Romunija. Pri obravnavi zahtevkov za znižanje zneska potrdila o nadomestilu in sorazmerne sprostitve ustrezne varščine mora v primeru dvoma nacionalni pristojni organ zlasti upoštevati dokumentacijo iz člena 1(2) Uredbe Sveta (EGS) št. 4045/89 z dne 21. decembra 1989 o pregledu transakcij, ki so del sistema financiranja Jamstvenega oddelka Evropskega kmetijskega usmerjevalnega in jamstvenega sklada, s strani držav članic in o razveljavitvi Direktive 77/435/EGS (4), ne da bi to vplivalo na uporabo drugih določb te uredbe. Iz upravnih razlogov je ustrezno zagotoviti, da se zahtevki za znižanje zneska potrdila o nadomestilu in sprostitev varščine oddajo v kratkem času in da se o zneskih, za katere so bila znižanja sprejeta, pravočasno obvesti Komisijo, da se lahko vključijo v določitev zneska, za katerega se izdajo potrdila o nadomestilu z uporabnostjo od 1. februarja 2006 v skladu z Uredbo (ES) št. 1043/2005.
(4)

Evropska komisija in Združene države Amerike sta po pogajanjih 14. septembra 2005 kot dve stranki parafirali Sporazum o trgovini z vinom. Člena 4 in 9 Sporazuma bosta še naprej omogočala obravnavanje vina s poreklom iz Združenih držav na enak način, kot uredbe (ES) št. 883/2001, (ES) št. 1037/2001 in (ES) št. 2303/2003. Vendar se bosta v skladu s členom17(2) tega sporazuma člena 4 in 9 uporabljala šele od prvega dne drugega meseca po prejemu pisnega obvestila v skladu s členom 6(3) Sporazuma. Zato je bilo treba doseči poseben Sporazum v obliki izmenjave pisem med Evropsko skupnostjo in Združenimi državami Amerike o vprašanjih, povezanih s trgovino z vinom (6), ki zajema obdobje od 31. decembra 2005 do datuma uporabe členov 4 in 9 Sporazuma o trgovini z vinom.
(1)

Uredba Sveta (ES) št. 2270/2004 z dne 22. decembra 2004 o določitvi ribolovnih možnosti za ribiška plovila Skupnosti za določene staleže globokomorskih rib za leti 2005 in 2006 v vodah, kjer so potrebne omejitve ulova (3), določa kvote za leti 2005 in 2006.
SL Uradni list Evropske unije L 170/31

UREDBA KOMISIJE (ES) št. 1009/2005

z dne 30. junija 2005

o spremembi Uredbe (ES) št. 2799/1999 o določitvi podrobnih pravil za uporabo Uredbe Sveta (ES) št. 1255/1999 glede dodeljevanja pomoči za posneto mleko in posneto mleko v prahu, ki je namenjeno za krmo za živali, in o prodaji takšnega posnetega mleka v prahu

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni organizaciji trga mleka in mlečnih izdelkov (1) in zlasti členov 10 in 15 Uredbe,

ob upoštevanju naslednjega:

(1) Člen 7(1) Uredbe Komisije (ES) št. 2799/1999 (2) določa višino pomoči za posneto mleko ter posneto mleko v prahu, namenjeno za živalsko krmo, z upoštevanjem faktorjev, določenih v členu 11(2) Uredbe (ES) št. 1255/1999. Zaradi znižanja intervencijske cene posnetega mleka v prahu 1. julija 2005 bo višina pomoči znižana.

(2) Uredbo (ES) št. 2799/1999 je zato treba ustrezno spremeniti.

(3) Upravljalni odbor za mleko in mlečne proizvode ni podal svojega mnenja v roku, ki ga je določil predsednik –

SPREJELA NASLEDNJO UREDBO:

Člen 1

V členu 7 Uredbe (ES) št. 2799/1999 se odstavek 1 nadomesti z naslednjim:

„1. Pomoč je določena na: (a) 2,42 EUR na 100 kilogramov posnetega mleka z vsebnostjo beljakovin, ki ni manjša od 35,6 % nemastne suhe snovi; (b) 2,14 EUR na 100 kilogramov posnetega mleka z vsebnostjo beljakovin, ki ni manjša od 31,4 %, vendar je manjša od 35,6 % nemastne suhe snovi; (c) 30,00 EUR na 100 kilogramov posnetega mleka v prahu z vsebnostjo beljakovin, ki ni manjša od 35,6 % nemastne suhe snovi; (d) 26,46 EUR na 100 kilogramov posnetega mleka v prahu z vsebnostjo beljakovin, ki ni manjša od 31,4 %, vendar je manjša od 35,6 % nemastne suhe snovi.“

Člen 2

Ta uredba začne veljati na dan objave v Uradnem listu Evropske unije.

Uporabljati se začne 1. julija 2005.

Ta uredba je v celoti zavezujoča in se neposredno uporablja v vseh državah članicah. V Bruslju, 30. junija 2005 Za Komisijo Mariann FISCHER BOEL Članica Komisije

(1) UL L 160, 26.6.1999, str. 48. Uredba, kakor je bila nazadnje spremenjena z Uredbo Komisije (ES) št. 186/2004 (UL L 29, 3.2.2004, str. 6).

(2) UL L 340, 31.12.1999, str. 3. Uredba, kakor je bila nazadnje spremenjena z Uredbo (ES) št. 2250/2004 (UL L 381, 28.12.2004, str. 25).
2.

V Prilogi II se kot poglavje X doda naslednje poglavje: „POGLAVJE X Komercialni dokument 1. Naslednji komercialni dokument spremlja stranske živalske proizvode in predelane proizvode med prevozom. Vendar se države članice lahko odločijo, da uporabijo drugačen komercialni dokument za stranske živalske proizvode in predelane proizvode, ki se prevažajo znotraj države članice. 2. Kadar je prevoznikov več, mora vsak izpolniti izjavo iz točke 7 komercialnega dokumenta, ki je del dokumenta. VZOREC KOMERCIALNEGA DOKUMENTA ZA PREVOZ STRANSKIH ŽIVALSKIH PROIZVODOV IN PREDELANIH PROIZVODOV V EVROPSKI SKUPNOSTI Navodila: (a) Komercialni dokumenti se predložijo na podlagi oblike vzorca iz te priloge. Potrdila, ki so zahtevana za prevoz stranskih živalskih proizvodov in iz njih predelanih proizvodov, so vsebovana v številčnem vrstnem redu iz vzorca. (b) Pripravljen mora biti bodisi v enem od uradnih jezikov izvorne države članice EU ali namembne države članice EU. Vendar je lahko pripravljen tudi v drugih jezikih EU, če mu je priložen uradni prevod, ali če je tako predhodno dogovorjeno s pristojnim organom namembne države članice. (c) Komercialni dokument mora biti predložen v vsaj treh izvodih (en izvirnik in dve kopiji). Izvirnik mora spremljati pošiljko do končne destinacije. Prejemnik ga mora obdržati. Proizvajalec mora obdržati eno kopijo, drugo pa prevoznik. (d) Izvirnik vsakega komercialnega dokumenta je sestavljen iz ene strani, obeh strani ali je, kadar se zahteva več besedila, v takšni obliki, da so vse potrebne strani del integrirane celote in so nedeljive. (e) Če so zaradi prepoznavanja posamičnih pošiljk dokumentu priložene dodatne strani, se te strani, s podpisom pristojne osebe na vsaki strani, prav tako štejejo kot sestavni del izvirnika dokumenta. (f) Kadar je dokument, vključno z dodatnimi stranmi iz (e), sestavljen iz več kot ene strani, se vsaka stran na dnu oštevilči – (številka strani) od (skupnega števila strani) – in ima številčno oznako dokumenta, ki jo je na vrhu določila pristojna oseba. (g) Izvirnik dokumenta mora izpolniti in podpisati pristojna oseba. Pri tem pristojna oseba zagotovi upoštevanje načel, ki veljajo za dokumentacijo, kakor jih določa poglavje III Priloge II k Uredbi (ES) št. 1774/2002. Komercialni dokument mora opredeliti: — datum, ko je bila snov odpeljana iz tovarniškega kompleksa, — opis z identifikacijo snovi ter živalskih vrst za snov kategorije 3 in iz nje predelanih proizvodov, ki so namenjeni, da se uporabljajo kot krma, ter, če je primerno, številko ušesne znamke, — količino snovi, — kraj izvora snovi, — ime in naslov prevoznika, — ime in naslov prejemnika in, če je primerno, številko njegovega dovoljenja, ter — po potrebi številko dovoljenja izvorne tovarne ter vrsto in postopke obdelave. (h) Barva podpisa pristojne osebe je drugačna od barve tiska. (i) Komercialni dokument je treba hraniti najmanj dve leti za predložitev pristojnemu organu za potrditev evidenc iz člena 9 Uredbe (ES) št. 1774/2002.
(2)

Za uvrstitev monitorjev izven oznake KN 8528 morajo biti izpolnjeni določeni pogoji. Z zbliževanjem informacijske tehnologije, potrošniške elektronske industrije in novih tehnologij je prišlo do situacije, v kateri je pri uvrščanju monitorjev postalo nemogoče s sklicem na preprosto tehnično lastnost določiti glavni namen določenega monitorja. Iz sodne prakse Sodišča Evropskih skupnosti izhaja, da uvrščanje ne more temeljiti na dejanski uporabi. Pravilna uvrstitev posameznih izdelkov mora temeljiti na objektivnih in merljivih podatkih. Trenutno ni mogoče ustvariti nedvoumnih meril, ki bi ustrezali tem zahtevam.
(3)

Člen 7 Uredbe (ES) št. 245/2001 pogojuje izplačilo pomoči za predelavo lanene slame in slame konoplje v vlakna zlasti s tem, da se morajo na zemljišča, na katerih se pridelujeta lan in konoplja, za zadevno tržno leto nanašati zahtevki za pomoč na površino iz člena 4 Uredbe Komisije (EGS) št. 3887/92 z dne 23. decembra 1992 o podrobnih pravilih za uporabo integriranega upravnega in kontrolnega sistema za določene programe pomoči Skupnosti (6). Ker so se zahtevki za pomoč na površino nadomestili z enotnim zahtevkom iz poglavja I naslova II dela II Uredbe Komisije (ES) št. 796/2004 z dne 21. aprila 2004 o podrobnih pravilih za izvajanje navzkrižne skladnosti, modulacije in integriranega administrativnega in kontrolnega sistema, predvidenih z Uredbo Sveta (ES) št. 1782/2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete (7), je treba člen 7 Uredbe (ES) št. 245/2001 ustrezno spremeniti.
(1)

V Uredbi Komisije (EGS) št. 3077/78 (2) so za tretje države določeni organi, pooblaščeni za izdajo spričeval, ki spremljajo hmelj in hmeljne proizvode uvožene iz teh držav in so priznana kot enakovredna certifikatom iz člena 2 Uredbe (EGS) št. 1696/71.
(2)

Uredba Komisije (ES) št. 809/2003 z dne 12. maja 2003 o prehodnih ukrepih na podlagi Uredbe (Evropskega parlamenta in Sveta ES) št. 1774/2002 v zvezi s standardi predelave za snovi kategorije 3 in hlevski gnoj, ki se uporablja v obratih za kompostiranje (2), daje gospodarski panogi čas do 31. decembra 2004, da prilagodi in razvije alternativne standarde predelave za snovi kategorije 3 in hlevski gnoj, ki se uporablja v obratih za kompostiranje.
(2)

Uredba Komisije (ES) št. 909/2005 z dne 16. junija 2005 o določitvi izvoznih nadomestil za mleko in mlečne proizvode (4) je s 17. junijem 2005 uvrstila Ceuto in Melillo v namembni območji L 01 in L 03, kot območji, ki nista upravičeni do izvoznih nadomestil, in uskladila stopnjo nadomestila za maslo, ki se uporablja za Rusijo s stopnjo, ki se uporablja za vsa ostala območja. Zato je treba ti območji izključiti iz izvoznih nadomestil, določenih z uredbama (ES) št. 581/2004 in (ES) št. 582/2004.
2.70.4

— Tangerinke in druge ex 0805 20 70 ex 0805 20 90

39,53

22,68

1 194,04

294,93

618,47
2.

Člen 12 se spremeni: (a) točka (e) odstavka 1 se nadomesti z: „(e) kjer je to primerno, območje oljk, izraženo v GIS-ha za oljke v skladu s točkama 2 in 3 Priloge XXIV k Uredbi (ES) št. 1973/2004; (f) izjavo kmeta, da je seznanjen s pogoji, ki zadevajo zadevne sheme pomoči.“; (b) v odstavku 2 se drugi pododstavek črta; (c) odstavek 3 se nadomesti z: „3. Za namene identifikacije vseh enot rabe oziroma poljin na kmetijskem gospodarstvu iz odstavka 1(d) je na vnaprej natisnjenih obrazcih, ki jih dobi kmet v skladu s členom 22(2) Uredbe (ES) št. 1782/2003, navedena največja upravičena površina na referenčno enoto rabe za namene sheme enotnega plačila. Grafični material, ki ga dobi kmet v skladu z isto določbo, mora prikazovati meje referenčnih enot rabe oziroma poljin in njihovo enotno identifikacijsko oznako, kmet pa navede lokacijo vsake enote rabe oziroma poljine. V primeru enot rabe oziroma poljin z oljkami mora grafični material, ki ga dobi kmet, za vsako enoto rabe oziroma poljino z oljkami vsebovati število upravičenih oljk in njihovo lokacijo na enoti rabe ter območje oljk, izraženo v GIS-ha za oljke v skladu s točko 3 Priloge XXIV k Uredbi (ES) št. 1973/2004. Pri zahtevku za pomoč za oljčne nasade, predvidenem v poglavju 10b naslova IV Uredbe (ES) št. 1782/2003, mora grafični material, ki ga dobi kmet, za vsako enoto rabe oziroma poljino z oljkami vsebovati: (a) število neupravičenih oljk in njihovo lokacijo na enoti rabe; (b) območje oljk, izraženo v GIS-ha za oljke v skladu s točko 2 Priloge XXIV k Uredbi (ES) št. 1973/2004; (c) kategorijo, v okviru katere se zahteva pomoč, v skladu s členom 110i(2) Uredbe (ES) št. 1782/2003; (d) kjer je to primerno, navedbo, da je enota rabe zajeta v programu, ki ga je odobrila Komisija v skladu s členom 4 Uredbe Sveta (ES) št. 1638/98 (5), ter število zadevnih oljk in njihovo lokacijo na enoti rabe. 4. Pri predložitvi obrazca za zahtevek kmet popravi vnaprej natisnjeni obrazec iz odstavkov 2 in 3, če je prišlo do kakršnih koli sprememb, zlasti prenosov pravic do plačil v skladu s členom 46 Uredbe (ES) št. 1782/2003, ali če je katera od informacij, navedenih v vnaprej natisnjenih obrazcih, nepravilna. Če se popravek nanaša na površino območja, kmet navede dejansko površino zadevnega območja. V primeru, da je lokacija oljk v grafičnem materialu nepravilna, kmetu ni treba navesti pravilne površine območja oljk, izražene v GIS-ha za oljke, temveč le dejansko lokacijo dreves.
(20)

Primerjava normalne vrednosti in izvoznih cen je bila opravljena na podlagi cene franko tovarna izdelka. Za zagotavljanje pravične primerjave med normalno vrednostjo in izvozno ceno so bile narejene prilagoditve za razlike, ki so vplivale na primerljivost cen v skladu s členom 2(10) osnovne uredbe. Ustrezne prilagoditve so bile odobrene v vseh primerih, kjer je bilo ugotovljeno, da so smiselne, točne in podprte s preverjenimi dokazi.
2.

Vstavi se naslednji člen 71a: „Člen 71a Uporaba znižanj 1. Znesek plačil, ki se odobrijo kmetu v skladu s podporno shemo, navedeno v Prilogi I k Uredbi (ES) 1782/2003, izračunajo države članice na podlagi pogojev, določenih v zadevni podporni shemi, in če je potrebno, ob upoštevanju prekoračitve osnovnih površin, maksimalnih zajamčenih površin ali števila živali, upravičenih do koristi iz premij. 2. Za vsako shemo pomoči, se, če je potrebno, izvedejo znižanja ali izključitve zaradi nepravilnosti, pozne predložitve, neprijave kmetijskih parcel, preseganja zgornje meje proračuna, modulacije, finančne discipline in nespoštovanja navzkrižne skladnosti, na naslednji način in v naslednjem vrstnem redu: (a) v zvezi z nepravilnostmi se uporabljajo znižanja ali izključitve, ki jih predvideva naslov IV Poglavja I, ali tista iz člena 138 Uredbe (ES) št. 1973/2004; (b) znesek, dobljen z uporabo točke (a), se uporablja kot osnova za izračun katerega koli znižanja, ki se v skladu s členoma 21 in 21a te uredbe, uporablja v primeru pozne predložitve; (c) znesek, dobljen z uporabo točke (b) se uporablja kot podlaga za izračun katerega koli znižanja, ki se v skladu s členom 14(1a) te uredbe, uporablja v primeru neprijave kmetijskih parcel; (d) z zvezi z shemami pomoči, navedenimi v Prilogi I k Uredbi (ES) št. 1782/2003, za katere je zgornja meja proračuna določena v skladu s členi 64(2), 70(2), 71(2) in 143(b)(7) te uredbe, države članice združijo zneske iz uporabe točk (a), (b) in (c). Za vsako od teh shem pomoči se določi koeficient z delitvijo zadevne zgornje meje proračuna z vsoto zneskov iz prvega pododstavka. Če je dobljeni koeficient višji kot 1, se uporabi koeficient, ki je enak 1. Za izračun plačila, ki se posameznemu kmetu odobri v skladu s shemo pomoči za katero je določena zgornja meja proračuna, se znesek dobljen iz uporabe točk (a), (b) in (c) pomnoži s koeficientom, določenim v drugem pododstavku; (e) znižanja zaradi modulacije, predvidene v členu 10 Uredbe (ES) št. 1782/2003 in, v primeru, v skladu z Uredbo Komisije (ES) št. 1655/2004 (4), kakor tudi znižanje zaradi finančne discipline, predvidene v členu 11 Uredbe (ES) št. 1782/2003, se uporabljajo v zvezi z zneskom plačil, dobljen iz uporabe točk (a), (b), (c) in (d; (f) znesek plačila, dobljen z uporabo točke (e), se uporablja kot osnova za izračun katerega koli znižanja, ki se v skladu z naslovom IV Poglavja II te uredbe uporablja v primeru nespoštovanja navzkrižne skladnosti.